
	Относно раздел 4 „Варианти на действие. Анализ на въздействията“:
В описанието на Вариант 2 е препоръчително да се конкретизира съдържанието на предлаганата нормативна промяна, а именно – възстановяване на таблицата със зони към чл. 1, т. 2 от Тарифата (съобразно предходната редакция на разпоредбата), която е заличена вследствие на допусната фактическа грешка при предходното изменение. 
В тази връзка следва Вариант 2 да бъде допълнен с кратко описание на предложението, което се изразява в: 
- редакционна корекция на чл. 1, т. 2; 
- възстановяване на самата таблица, определяща зоните според броя на регистрираните жители, като по този начин се възстановява приложимостта на механизма за диференциране по зони и се осигурява възможност за законосъобразно прилагане на Тарифата при изчисляване на годишните такси.
Предлагаме да се посочи изрично таблицата, която следва да се възстанови: 
	Зона
	За дейностите по чл. 6 според броя на жителите 

	I 
	до 6000 

	II 
	до 30 000 

	III 
	до 100 000 

	IV 
	до 500 000 

	V 
	до 2 000 000 

	VI 
	над 2 000 000 или с национален обхват 


Това уточнение е необходимо, за да се гарантира прозрачност и проверимост на описанието на варианта, както и да се осигури ясна връзка между установения проблем и предлаганата мярка за неговото преодоляване.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

